· Съобщение за уведомление за „ПУП-ПЗ за имот №075016 в землището на село Сушево, предвиждащ изграждането на птицеферма с капацитет до 39 900 места за птици” 
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Ю.В. предложение за изработване на проект на Подробен устройствен план-План за застрояване на поземлен имот 075016 в землището на село Сушево, община Завет попада в Приложение №2, т.9.1 „Подробни устройствени планове – планове, в т.ч. планове за застрояване ” към чл.2, ал.2, т.1 от Наредбата за условията и реда за извършване на екологична оценка на планове и програми, приета с ПМС №139 (ДВ, бр.57/2004г. изм. и доп. ДВ, бр.94/2012г.) и подлежи на процедура по преценяване на необходимостта от извършване на екологична оценка (ЕО).

 Конкретното инвестиционно предложение, инициирано във връзка с целите на горецитирания ПУП-ПЗ – Изграждане на птицеферма с капацитет до 39 900 места за птици, попада в обхвата на Приложение 2, т.1 „Селско, горско и водно стопанство”, буква ”д” – „интензивно животновъдство” към чл.93, ал.1, т.1 и 2 от ЗООС и подлежи на процедура по преценяване на необходимостта от извършване на оценка на въздействието върху околната среда (ОВОС). 
На основание разпоредбите на чл.91, ал.2 от ЗООС, когато за инвестиционното предложение, включено в Приложение 1 и 2 на Закона се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. Отчитайки предвижданията и обхвата на устройствения план, е счетено за целесъобразно в случая прилагането на процедурата по преценяване на необходимостта от оценка на въздействието върху околната среда.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 1853/19.04.2016г.
Копие на писмото е изпратено в Община Завет и Кметство село Сушево.
